Schmunzelnd hani d'Türe ufgmacht und bin losgloffe. Es isch en schöne Tag  gsi und i ha mi ritig uf mini Ufgab gfröit. I gange nämli sehr gern ab und zue elei in Wald, damit i mir in Rueh cha mini Gedanke mache. Während em Nüssli sammle han i mir überleit, was Ihr so s'Jahr dure mached. Bi es paar Luusbuebeschtrei hani müesse schmunzle und bi andere Sache hani mängisch echli müesse de Chopf schüttle. Dänn han i de Sack abgschtellt und mis grosse Buech - das han i nämli immer debi - ufklappet und mir es paar Notize gmacht, dämit i's nöd vergässe, öi z'verzelle!